Input: आ ब्रह्मन् ब्राह्मणो ब्रह्मवर्चसी जायतामा राष्ट्रे राजन्यः] शूरऽइषव्योऽतिव्याधी महारथो जायतां दोग्ध्री धेनुर्वोढानड्वानाशुः सप्तिः पुरन्धिर्योषा जिष्णू रथेष्ठाः सभेयो युवास्य यजमानस्य वीरो जायतां निकामे निकामे नः पर्जन्यो वर्षतु फलवत्यो नऽओषधयः पच्यन्तां योगक्षेमो नः कल्पताम्॥२२॥

Padapatha: आ।ब्रह्मन्।ब्राह्मणः।ब्रह्मवर्चसीति ब्रह्मऽवर्चसी।जायताम्।आ।राष्ट्रे।राजन्यः᳕।शूरः।इषव्यः᳖।अतिव्याधीत्यतिऽव्याधी।महारथ इति महाऽरथः।जायताम्।दोग्ध्री।धेनुः।वोढा।अनड्वान्।आशुः।सप्तिः।पुरन्धिरिति पुरम्ऽधिः।योषा।जिष्णुः।रथेष्ठाः।रथेस्था इति रथेऽस्थाः।सभेयः।युवा।आ।अस्य।यजमानस्य।वीरः।जायताम्।निकामे-निकाम इति निकामेऽनिकामे।नः।पर्जन्यः।वर्षतु।फलवत्य इति फलऽवत्यः।नः।ओषधयः।पच्यन्ताम्।योगक्षेम इति योगऽक्षेमः।नः।कल्पताम्